ചുമയുണ്ട് കുട്ടികളേ, ശ്വാസംമുട്ടുന്നുമുണ്ട്, ബാക്കി അടുത്ത ക്ലാസിലെടുക്കാം എന്നു പറഞ്ഞ്, ഹോംവര്കും നല്കിയശേഷം ക്ലാസ് അവസാനിപ്പിച്ചു പിന്നീട് അറിഞ്ഞത് മരണവാര്ത്ത ഓണ്ലൈന് ക്ലാസിനിടെ അധ്യാപിക കുഴഞ്ഞു വീണു മരിച്ചു കാസര്കോട്: 28.10.2021 ഓണ്ലൈന് ക്ലാസിനിടെ അധ്യാപിക കുഴഞ്ഞു വീണു മരിച്ചു. രാജപുരം കള്ളാര് അടോട്ടുകയ ഗവ.വെല്ഫെയര് എല്പി സ്കൂളിലെ അധ്യാപിക ചുള്ളിയോടിയിലെ സി മാധവിയാണ് 47 മരിച്ചത്. ബുധനാഴ്ച രാത്രിയോടെയാണ് സംഭവം. അധ്യാപിക വീട്ടില് തനിച്ചായിരുന്നു താമസിച്ചിരുന്നത്. ബുധനാഴ്ച രാത്രി എട്ടുമണി മുതല് ഓണ്ലൈന് ക്ലാസില് ഉണ്ടായിരുന്നു. ഇതിനിടെ ചുമയുണ്ട് കുട്ടികളേ, ശ്വാസംമുട്ടുന്നുമുണ്ട്. ബാക്കി അടുത്ത ക്ലാസിലെടുക്കാം എന്നു കുട്ടികളോടു പറഞ്ഞ്, ഹോംവര്കും നല്കിയശേഷം ക്ലാസ് അവസാനിപ്പിക്കുകയായിരുന്നു. എന്നാല് പിന്നീട് കേട്ടത് അധ്യാപികയുടെ മരണവാര്ത്തയെന്ന് കുട്ടികളുടെ മാതാപിതാക്കള് പറയുന്നു.ക്ലാസ് അവസാനിപ്പിച്ചതിന് പിന്നാലെ അധ്യാപിക സഹോദരന്റെ മകനായ രതീഷിനെ വിളിച്ച് സുഖമില്ലെന്നും പെട്ടെന്നു വരണമെന്നും പറഞ്ഞിരുന്നു. എന്നാല് രതീഷ് എത്തിയപ്പോള് കണ്ടത് അധ്യാപിക വീടിനകത്ത് വീണു കിടക്കുന്ന നിലയിലായിരുന്നു. ഉടന്തന്നെ പൂടംകല്ല് താലൂക് ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു. മൂന്നാം ക്ലാസിലെ കുട്ടികള്ക്കു കണക്ക് വിഷയത്തിലാണ് മാധവി ടീചെര് ബുധനാഴ്ച ക്ലാസെടുത്തത്. വീഡിയോ ഓണ് ആക്യേ, എല്ലാരേം എനിക്കൊന്ന് കാണാനാ എന്നു പറഞ്ഞാണ് ക്ലാസ് ആരംഭിച്ചതെന്നും അങ്ങനെ പതിവില്ലെന്നും കുട്ടികളും രക്ഷിതാക്കളും വിതുമ്ബലോടെ ഓര്ക്കുന്നു.ഭര്ത്താവ് പരേതനായ ടി ബാബു. പരേതരായ അടുകന്മുണ്ടു ദമ്ബതികളുടെ മകളാണ്. സഹോദരങ്ങള്: രാമന്, കല്യാണി, കണ്ണന്, പരേതരായ രാമകൃഷ്ണന്, മാധവന്.